Document ID: 32007R0647

UREDBA KOMISIJE (ES) št. 647/2007
z dne 12. junija 2007
o spremembi Uredbe (ES) št. 2229/2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti drugega pododstavka člena 8(2) Direktive,
ob upoštevanju naslednjega:
(1)
Uredbi Komisije (ES) št. 1112/2002 (2) in (ES) št. 2229/2004 (3) določata podrobna pravila za izvajanje četrte faze delovnega programa iz člena 8(2) Direktive 91/414/EGS in vključujeta seznam aktivnih snovi, zajetih v tej fazi.
(2)
Očitno je, da nekatere aktivne snovi s seznama, določenega v Uredbi (ES) št. 2229/2004, do zdaj še niso bile dane v promet kot fitofarmacevtska sredstva, kot je opredeljeno v Direktivi 91/414/EGS, in zaradi tega ne bi smele biti vključene v zadevni seznam. Zadevne aktivne snovi je treba črtati s tega seznama.
(3)
Uredbo (ES) št. 2229/2004 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga I k Uredbi (ES) št. 2229/2004 se spremeni v skladu s Prilogo te uredbe.
Člen 2
Ta uredba začne veljati dvaindvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. junija 2007

Labels: 1
10
0
3
7
6
12